**Ш.ЕСЕНОВ АТЫНДАҒЫ КАСПИЙ ТЕХНОЛОГИЯЛАР ЖӘНЕ ИНЖИНИРИНГ УНИВЕРСИТЕТІ**

**ЮСИМБАЕВА САЛИХА ХАСАНОВНА - АҒА ОҚЫТУШЫ**

**«LESSON STUDY» ЖОБАСЫ**: **ШЕТ ТІЛІН ОҚЫТУДА ТОПТЫҚ ЖҰМЫСТЫ ПАЙДАЛАНУДЫҢ ТИІМДІЛІГІ**

Ш. Есенов атындағы Каспий технологиялар және инжиниринг университеті 2022-2023 оқу жылының 2 семестрінде оқу - әдістемелік бөлімнің инициативасымен басталған «Lesson Study» жобасы университеттің жас оқытушылары үшін өте маңызды жоба болды, олардың оқу әдістемесі аясында біліктілігін арттыруға, тәжірибелі оқытушылармен тығыз байланыста болуына зор ықпалын тигізді.

Осы жоба басталғаннан 15 аптада бірнеше оқу әдістері қолданылды. Студенттер де қызыға ат салысты. Студенттер топтық, жұптық, жеке жұмыстармен тереңірек танысты. Заманауи әдістерді қолданып мазмұнды дәріс, тәжірибелік сабақтар өткізілді. Шет тілін оқытуда топтық жұмысты ұйымдастыруда түрлі әдіс-тәсілдер қолданылды. Студенттер бұрын тиісті дәрежеде белсенділік көрсете алмаса енді өзіндік зерттеулері бар, әлеуметтік өзара байланысқа түсе алатын белсенді білім алушыларға айналды.

Топтық жұмыс өзінің барлық белгілерімен көрініс табатын оқу ынтымақтастығының идеалды моделі болып табылатынын түсіндім. Топтық жұмысты бастамас бұрын студенттерге мысал ретінде бір топпен жұмысты көрсетіп талқыладым. Студенттер назарына топпен жұмыс жасау ережесін ұсындым. Топ ережесін студенттер өздері құруын талап еттім. Топпен жумыс барысында студенттердің дұрыс отыруын да назардан тыс қалдырмадым. Сонымен қатар қажетті сигналдарды, топтағы әр студенттің міндетін үйреттім. Топтағы жеке жұмысты да студенттің деңгейіне сай беруге тырыстым. Топтық жұмыс төмендегідей жетістіктерге жеткізетініне көзім анық жетті:

1. Оқушылардың оқу және танымдық қабілеттерін дамытады;

2. Оқушылардың қорқыныш сезімі мен беймазалығын төмендетеді;

3. Сабақтың уақыты тиімді үлестіріледі;

4. Сыныптағы психологиялық ахуалды жақсартады, жауапкершілік сезімін арттыра түседі;

5. Студенттердің ынтымақтастығын арттырады.

Топпен жұмыс жасау дағдылары студенттерге келешекте пікірлерін, көзқарастарын және ойларын дәлелдей алуға көмектеседі.Сондықтан мен топтық жұмыс өте маңызды деп шешіп алдағы уақытта өз тәжірибемде жиі қолдануды ұйғардым.

Студенттер тарапынан да топқа біріктіру кезінде ешқандай қиындық туындаған жоқ. Себебі алғашқы сабақтан ақ топқа біріктірудің әр түрін қолдандым, мысалы түрлі кескіндер тарату, мозаика әдісі, түстерге қарай бөлу, сандар тарату. Топтық жұмыс үстінде студенттер арасында ынтымықтастық орнады, бір-бірінің пікірімен санаса білді, ортақ шешім қабылдады. Студенттер бірін-бірі тыңдау арқылы білмейтіндерін үйренді. Бұрын сабаққа көп ат салыспайтын студенттер өздерінің ешкімнен кем емес екенін түсініп өзіндік «мен» сезімі оянды. Демек, Карл Роджерстің «мен» тұжырымдамасы студенттерді алға жылжытатын, олардың мінез-құлықтарын бағыттайтын, өзін-өзі өзгертуге жетелейтін әлеуметтік стимул болып табылған әртүрлі жеке сипаттамалары бар барлық танымдық және аффектік компоненттердің үйлесуі болып табылады. Ол компоненттер: эмоциялық, әлеуметтік және танымдық.

Сабақ барысында бір жұмыс түрі аяқталғаннан кейін келесі жұмыс түріне көшерде топ мүшелерін ауыстырып отырдым. Кей топтардағы бірін-бірі жақтырмайтын студенттер тапсырмаларды бірлесіп талқылап жатқанын сезбей де қалды, бір-бірінің қамқорлығын сезініп көзқарастары өзгерді. Топпен бірлесе жұмыс жасау кезінде студенттердің ойлау қабілетімен бірге тілдері де дамиды, зерттуешілікпен айналысады, ортақ бір тұжырым жасайды, таным белсенділіктері артады, шығармашылық қабілеттері қалыптасады. Мысалы 2 курс студенттерімен топтық жұмыс «Шетел тілінде білім берудің әдістемесі» пәнінен өткізілді. Тақырып «Шетел тілінде білім берудің әдістемесі және оның басқа ғылымдармен байланысы». Студенттерді әр түрлі кескіндер тарату арқылы бөлдім.

Сабақ рефлексиялық шолумен басталды, себебі бұл тақырып алдыңғы дәрісте талқыланған болатын. Бұл сабақта «постер» әдісін қолдандым. Екі топқа керекті құралдарды үлестірдім, мақсатын түсіндірдім. Көшбасшы «сулифа» тәсілімен сайланды. Студенттер жұмысқа өте белсенділікпен, қызығушылықпен кірісті. Студенттер жалыға бастағанын байқаған кезде сергіту сәтін ұйымдастырдым. Бұл олардың арасындағы соңғы эмоционалдық кедергіні бұзды. Топтық жұмыс кезінде мен бақылаушы, бағыт беруші ролін атқардым. Демек студенттер толығымен өз бетімен жұмыстанды.

Постер дайын болғаннан кейін «өкіл» әдісі бойынша әр топтан бір студент келесі топқа өз жұмыстарын таныстырды. Постер тақтаға ілінді. Екі топ бір-біріне самолет ұшыру арқылы сұрақ қойып жазбаша жауап алды. Кері байланыс «екі жұлдызша бір ұсыныс» тәсілімен жүзеге асты. Стикерлер постерге жапсырылды. Сабақ ағылшын тілінде болғандықтан бағалауда белсенділікпен қатар тілді дұрыс қолдануда ескерілді.

 Студенттер жұмысы түрлі түсті смайликтер тарату арқылы бағаланды.